Diari Oficial de la Generalitat Valenciana


Sumari del DOGV 4259, del 29-05-2002 (2002/5171)

Informació pública del programa d'actuació integrada i del pla de reforma interior de prolongació del carrer de l'Hort de l'Almúnia, per gestió indirecta de l'Ajuntament de Xàtiva.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4259

Data del DOGV
:   29-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5171


Organisme emissor
:   Ajuntament de Xàtiva

Tipus de document
:   Anunci

Informació pública del programa d'actuació integrada i del pla de reforma interior de prolongació del carrer de l'Hort de l'Almúnia, per gestió indirecta de l'Ajuntament de Xàtiva. [2002/Q5171]
  
Expedient 186/2002. Sobre exposició pública de la proposta de programa d'actuació integrada de la unitat d'execució prolongació del carrer de l'Hort de l'Almúnia; alternativa tècnica, avantprojecte d'urbanització, pla de reforma interior, promoguda pel senyor Fernando Segura Cairols.
  
En virtut de la Resolució de l'Alcaldia número 286, en data 15 de març de 2001, se sotmet a informació pública la proposta de programa d'actuació integrada de la unitat d'execució prolongació del carrer de l'Hort de l'Almúnia, per gestió indirecta, promoguda pel senyor Fernando Segura Cairols, instrumentada per la següent documentació: alternativa tècnica del programa per al desenvolupament de l'actuació integrada, que inclou avantprojecte d'urbanització de la unitat d'execució, pla de reforma interior, per a la delimitació d'una nova àrea de repartiment en el si del nucli urbà de Xàtiva, amb una superfície total de 2.797.84 metres quadrats.
  
Se sotmet a exposició pública, el pla de reforma interior, durant un mes i se n'exhibix la documentació completa que es podrà consultar en este ajuntament, Departament d'Urbanisme, simultàniament es tramitarà la proposta de programa d'actuació integrada, i se sotmetrà a informació pública, mitjançant la publicació d'un anunci en un diari d'informació general editat a la Comunitat i simultàniament en el Diari Oficial de la Generalitat Valenciana, durant el qual es podran formular al·legacions, i també es podran consultar en este ajuntament les actuacions que es deriven de la referida documentació i presentar, per a incorporar-les-hi, tant al·legacions com alternatives tècniques que pretenguen competir amb l'exposada al públic, i també proposicions juridicoeconòmiques per a executar qualsevol de les alternatives.
  
El període d'exposició al públic d'una primera iniciativa de programa s'efectuarà per un període de 20 dies, si algú haguera iniciat una segona exposició d'una altra en competència amb aquella procedirà la pròrroga de terminis regulada en l'article 46.4, per 20 dies addicionals, comptadors des de la publicació de l'edicte en el Diari Oficial de la Generalitat Valenciana.
  
Les proposicions juridicoeconòmiques es presentaran durant els cinc dies hàbils següents al venciment del darrer dels terminis d'exposició pública, amb la finalitat que haja transcorregut el període d'al·legacions de la totalitat de la documentació urbanística exposada al públic, programa d'actuació i del pla de reforma interior, amb l'aportació de la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament, en la següent data hàbil a la conclusió del termini per a presentar-les.
  
Atés el que es disposa en l'article 46.3-4 i 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'exposició al públic dels plans de reforma interior, s'efectuen amb l'exhibició de la documentació completa durant un mes, i no els són aplicables les regles relatives a la competència entre proposicions juridicoeconòmiques, si bé en tramitar-se este pla de reforma interior juntament amb els programes, seran aplicables les referides regles, encara que només pel que fa a l'adjudicació d'estos últims.